Diari Oficial de la Generalitat Valenciana


Sumari del DOGV 3966, del 26-03-2001 (2001/2575)

ORDRE de 20 de març de 2001, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció Agrària per a l'exercici 2001, i es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim d'ajudes per a la reestructuració i reconversió de vinyes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3966

Data del DOGV
:   26-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2575


Data del document
:   20-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * suport econòmic
    * viticultura
    * vinya

ORDRE de 20 de març de 2001, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció Agrària per a l'exercici 2001, i es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim d'ajudes per a la reestructuració i reconversió de vinyes. [2001/X2575]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei de la Generalitat Valenciana 12/2000, de 28 de desembre, de Pressupostos per a l'exercici 2001.
  
S'hi inclou una modificació de l'Ordre de 20 de setembre de 2000, sobre reestructuració i reconversió de vinya, i s'aclareixen alguns aspectes del Reial Decret 1.472/2000.
  
Per això, vista la proposta del director general de Producció Agrària, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per a 2001 en les línies de subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Producció Agrària. El termini de presentació de sol·licituds finalitzarà en la data que s'estableix per a cadascuna.
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Producció Agrària es concediran en l'exercici 2001 a càrrec de les línies de subvenció i pels imports globals màxims que es determinen, d'acord amb la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
Programa 714.20: Ordenació i Millora de les Produccions Agràries
  
Línia T1785000
  
Ordre de 13 d'abril de 1992, de la Conselleria d'Agricultura i Pesca, que regula la concessió d'ajudes a l'organització de cursos, congressos i cicles de conferències d'interès general per al sector agrari de la Comunitat Valenciana (DOGV núm. 1.784, de 18.05.1992).
  
Data límit de presentació de sol·licituds: 30 de setembre de 2001.
  
Import global màxim: 07.092.576 de pessetes (60.101,21 euros).
  
Ordre de 25 de novembre de 1978, del Ministeri d'Agricultura, sobre concessió d'auxilis a mitjans de producció i noves tecnologies en conreus herbacis, i Ordre de 31 de març de 1979, sobre concessió a mitjans de producció i noves tecnologies en conreus llenyosos (BOE núm. 286, de 30.11.1978, i núm. 99, de 25.04.1979).
  
Data límit de presentació de sol·licituds: 15 setembre de 2001.
  
Import global màxim: 10.405.515 de pessetes (150.253,03 euros).
  
Línia T1698000
  
Ordre de 20 de novembre de 2000, per la qual s'estableixen ajudes per a pal·liar els danys en explotacions agràries produïts per les pluges torrencials d'octubre de 2000 en la Comunitat Valenciana (DOGV núm. 3.888, de 29 de novembre de 2000), modificada per l'Ordre de 22 de desembre de 2000 (DOGV núm. 3.905, de 27 de desembre de 2000).
  
Import global màxim: 680.307.248 de pessetes (1.262.125,42 euros).
  
Línia T1786000
  
Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm. 1.524, de 18 d'abril de 1991).
  
Data límit de presentació de sol·licituds: 30 d'abril de 2001.
  
Import global màxim: 33.237.140 pessetes (356.820,89 euros).
  
Línia T3092000
  
Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades (DOGV núm. 3.403, de 30 de desembre de 1998), modificada per l'Ordre de 18 de juliol de 2000 (DOGV núm. 3.798, de 21.07.2000).
  
Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries en els sectors apícola i cunícola de la Comunitat Valenciana.
  
Import global màxim: 0.110.955.066 pessetes (83.741.856,24 euros).
  
Línia T4724000
  
Ordre de 20 de juliol de 1998, de la Conselleria d'Agricultura, Pesca i Alimentació, sobre ajudes al sanejament de plantacions de cítrics afectades pel virus de la tristesa (DOGV núm. 3.297, de 30 de juliol de 1998), modificada per l'Ordre de 29 de març de 2000 (DOGV núm. 3.733, de 17 d'abril de 2000).
  
Ordre de 29 de març de 2000, per la qual es regulen ajudes per a canvi varietal en determinats cítrics (DOGV núm. 3.733, de 18 d'abril de 2000).
  
Import global màxim: 937.832.435 de pessetes (4.958.349,86 euros).
  
Línia T1957000
  
Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 en determinats municipis (DOGV núm. 2.365, de 13 d'octubre de 1994).
  
Data límit de presentació de sol·licituds: 30 de juny de 2001.
  
Import global màxim: 300.000 pessetes (1.803,04 euros).
  
Article 2
  
La justificació de la realització de la conducta, activitat o inversió que es finance amb alguna de les subvencions a què es refereix aquesta ordre es realitzarà mitjançant la presentació dels corresponents certificats i en la forma que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.
  
No obstant l'anterior, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons el certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud. Aquest certificat no suposarà cap compromís per part de la Conselleria d'Agricultura, Pesca i Alimentació si es dóna el cas que la resolució no és favorable perquè el sol·licitant no compleix els requisits o les condicions, o si aplicant el prorrateig en els casos en què estiga previst en les corresponents bases reguladores, part de la inversió no és atesa.
  
Article 3
  
Les ajudes regulades en aquesta ordre es tramitaran, pel que fa a termini de presentació de sol·licituds, per les dates indicades.
  
Transcorreguts sis mesos des de l'acabament del termini hàbil de presentació de sol·licituds de les ajudes sense que s'haguera notificat resolució expressa, s'entendran desestimades.
  
Les sol·licituds presentades una vegada finalitzat el termini establit en aquesta convocatòria, s'incorporaran a la següent, amb la petició prèvia per part de l'interessat, sempre que les inversions s'inicien amb posterioritat a la data de formalització de la sol·licitud i sobre les quals hi haja un certificat de tècnic competent per a la instrucció de les ajudes en què es faça constar aquesta circumstància (la no-iniciació de les inversions en la data). Aquest certificat no suposarà cap compromís per part de la Conselleria d'Agricultura, Pesca i Alimentació si no es convoquen les ajudes en l'exercici següent, si es dóna el cas que la resolució no és favorable perquè el sol·licitant no compleix tots els requisits o condicions, o si aplicant el prorrateig en els casos en què estiga previst en les corresponents bases reguladores, part de la inversió no és atesa. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent i actualitzarà la documentació corresponent.
  
Article 4
  
Els beneficiaris de les ajudes hauran de justificar el compliment d'obligacions tributàries i de cara a la Seguretat Social, en el moment de presentació de sol·licituds, de conformitat amb l'Ordre de 30 de maig de 1996, de la Conselleria d'Economia i Hisenda, i la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda.
  
Article 5
  
Es modifica l'Ordre de 20 de setembre de 2000, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim d'ajudes per a la reestructuració i reconversió de vinyes (DOGV núm. 3.845, de 27 de setembre de 2000), en els termes següents:
  
L'apartat 2 de l'article 7 quedarà redactat de la manera següent: "Els imports màxims de les operacions que es puguen subvencionar per als plans col·lectius seran els previstos en l'annex 2 del Reial Decret 1.742/2000, de 4 d'agost. No obstant això, depenent de les sol·licituds que es presenten i de les disponibilitats pressupostàries, i a fi d'atendre el major nombre de sol·licituds possible, es podrà reduir la subvenció fins a un 30%, de manera que s'aconseguisca la reestructuració d'una major superfície. En el cas que, una vegada aplicada aquesta reducció fins al límit indicat, no es poguera atendre totes les sol·licituds, s'aplicaran les prioritats previstes en l'article 10 d'aquesta ordre.
  
En el cas de plans individuals, les ajudes es determinaran disminuint en un 15 per cent els costos de reestructuració i reconversió."
  
Article 6
  
S'amplia el termini fixat en l'article 3 de l'Ordre de 20 de novembre de 2000, per a la formalització de préstecs per part dels beneficiaris amb les entitats financeres col·laboradores. Aquests préstecs s'hauran de formalitzar abans del 31 de maig de 2001, tret d'autorització expressa de la Direcció General de Producció Agrària.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 20 de març de 2001
  
La consellera d'Agricultura, Pesca i Alimentació,